หม่อมหลวงจักรานพคุณ ทองใหญ่

หม่อมหลวงจักรานพคุณ ทองใหญ่  นักวิชาการทางการเกษตรชาวไทย ซึ่งมีผลงานทางการเกษตรมากมายและยังเป็นนักเขียนชาวไทย   เป็นบุตรชายของหม่อมราชวงศ์จักรทอง ทองใหญ่ โอรสของพลตรี หม่อมเจ้าทองฑีฆายุ ทองใหญ่ และหม่อมลุดมิลา ทองใหญ่ ณ อยุธยา อดีตรัฐมนตรีกระทรวงเกษตรในสมัยของจอมพลถนอม กิตติขจร กับ ศาสตราจารย์ ท่านผู้หญิงนพคุณ ทองใหญ่ ณ อยุธยา  มีพี่น้อง 4 คน คือ
 หม่อมหลวงประจักษศิลป ทองใหญ่  (2482-ปัจจุบัน)
 หม่อมหลวงนีลนารา ชิโมมุระ (ทองใหญ่) 
 หม่อมหลวงจักรานพคุณ ทองใหญ่
 ผู้ช่วยศาสตราจารย์ ดร.หม่อมหลวงสุนทรานี  ทองใหญ่
หม่อมหลวงจักรานพคุณ ทองใหญ่  ได้เข้ารับการศึกษาในระดับปริญญาตรีที่คณะเกษตรศาสตร์  มหาวิทยาลัยขอนแก่น  ซึ่งในขณะนั้นบิดาของท่าน ได้ดำรงตำแหน่งรักษาการอธิการบดีมหาวิทยาลัยขอนแก่น  จนในที่สุดก็สำเร็จการศึกษาจากมหาวิทยาลัยขอนแก่น

หม่อมหลวงจักรานพคุณ ทองใหญ่ เป็นผู้ที่มีความรู้ความสามารถทางด้านการเกษตร เป็นนักวิชาการการเกษตร และเขียนหนังสือต่างๆมากมาย ยังมีรายงานการวิจัยต่างๆอีก อาทิเช่น การวิจัยเรื่องการเปรียบเทียบความสามารถในการเพิ่มผลผลิตมันสำปะหลังโดยใช้ ปุ๋ยพืชสด ปุ๋ยเคมี และปุ๋ยคอก   ปัจจุบัน  หม่อมหลวงจักรานพคุณ ทองใหญ่  ได้ถึงแก่กรรมแล้ว

หม่อมหลวง
ราชสกุลทองใหญ่
นักวิชาการชาวไทย
บุคคลจากคณะเกษตรศาสตร์ มหาวิทยาลัยขอนแก่น
นักเขียนชาวไทย
ชาวไทยเชื้อสายไอริช
ชาวไทยเชื้อสายญี่ปุ่น
ชาวไทยเชื้อสายอเมริกัน
ชาวไทยเชื้อสายรัสเซีย